คือหนูมีอะไรกับแฟนวันที่ 28 เมษา ทำไป3รอบรอบแรกไม่ได้ใส่ถุงแต่หลั่งนอกค่ะ แล้วแฟนไม่ได้ไปล้างหรือเช็ดอวัยวะของตัวเองเลย แต่เขาทำภาระกิจของตัวเองเสร็จไปประมาณ1ชม.แล้ว แล้วรอบสองก็ไม่ได้ใส่ถุงแต่หลั่งนอกอีก แล้วก็ทำรอบสามต่อเลยแต่ใส่ถุงค่ะ พอเสร็จรอบสุดท้ายหนูก็กินยาคุมฉุกเฉินทันที ประจำเดือนควรจะมาภายใน1อาทิตย์หลังกินยาไม่ใช่เหรอคะ นี่หนูเลยมา4วันแล้วจะท้องไหมคะ กลัวมากๆเลย แล้วจริงๆประจำเดือนควรจะมาภายในกี่อาทิตย์หลังกินยาคะ
สวัสดีค่ะ การมีเพศสัมพันธ์โดยใช้วิธีการหลั่งนอก ถือเป็นวิธีการคุมกำเนิดที่ไม่มีประสิทธิภาพมากนัก โดยมีโอกาสที่จะตั้งครรภ์ได้ตั้งแต่ 4%-22% อย่างไรก็ตาม หากได้ทานยาคุมฉุกเฉินภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ผลข้างเคียงของยาคุมฉุกเฉินอย่างหนึ่งคืออาจทำให้มีเลือดออกภายใน 1 สัปดาห์หลังจากทานยาไป แต่ไม่จำเป็นต้องเกิดขึ้นในทุกราย บางรายอาจไม่เกิดขึ้นก็ได้ ซึ่งการไม่มีเลือดออก ไม่ได้หมายความว่าจะต้องมีการตั้งครรภ์เกิดขึ้นการจะทราบว่าจะมีการตั้งครรภ์หรือไม่นั้น ต้องรอดูประจำเดือนค่ะ ซึ่งปกติ ประจำเดือนมักจะมาในช่วงเวลาเดิม หรืออาจมาช้าหรือเร็วกว่าปกติก็ได้ ซึ่งหากประจำเดือนขาดหายไป คือนับจากรอบเดือนที่แล้ว หายไปนานเกินกว่า 35 วัน ก็ควรตรวจหาการตั้งครรภ์ดูค่ะ